Hanne-Marie Tjensvoll

Hanne-Marie Tjensvoll (født 22. januar 1908 i Sandnes, død desember 2000) var en norsk jurist, embetskvinne og kvinnesaksforkjemper.

Hanne-Marie Tjensvoll tok examen artium ved Kongsgård skole i Stavanger i 1926.Hun ble cand.jur. ved UiO i 1931, arbeidet i Sosialdepartementet og ble advokat. Hun var formann i Oslo og omegn barnevernelag, Utvalget for fri rettshjelp og Kvinners Frivillige Beredskap. Hun var styremedlem i Norsk Barnevernsamband, Norges Vernesamband, Emma Hjorths hjem, Statens sykehus for epileptikere og Oslo Kvinnesaksforening. Hun var medlem av Arbeiderpartiets kvinnesekretariat, Oslo bystyre og Statens edruelighetsråd.

Hun utgav boken Kommunal sosialomsorg (1966) og flere fagartikler.

Referanser

Personer fra Sandnes kommune
Norske jurister
Medlemmer av Norsk Kvinnesaksforening